**4. NAPIREND**

**E l ő t e r j e s z t é s**

**Révfülöp Nagyközség Önkormányzata Képviselő-testületének**

**2018. november 5.-i nyilvános ülésére**

**Tárgy: Révfülöp 1174/1, 1177 hrsz-ú ingatlanokkal kapcsolatos pályázati felhívás**

 **közzététele.**

**Előterjesztő: Kondor Géza polgármester**

**Előkészítette: Szakáll Norbert Iván műszaki ügyintéző.**

 **------------------------------ Jogszabállyal nem ellentétes**

 **Előterjesztő aláírása**

 **------------------------------------**

 **Tóthné Titz Éva jegyzőt helyettesítő aljegyző**

**Tisztelt Képviselő-testület!**

Balatontourist képvisletében Nagy Gábor ügyvezető igazgató írásban kereste meg Révfülöp Nagyközség Polgármesterét, melyben előadja, hogy az általuk bérelt 1178/5 és 1178/7 helyrajzi számú ingatlanok szomszédságában lévő 1177 és 1174/1 hrsz.-on nyilvántartott, Révfülöp Nagyközség Önkormányzata tulajdonában álló területek hasznosítására lenne elképzelésük, melyet lehetőség esetén pályázati anyag formájában is előterjesztenének.

Az Önkormányzat 11/2013 (V.30.) számú vagyonrendeletének 11. §. értelmében az önkormányzati vagyon bérbeadása, illetve más módon történő hasznosítása csak nyilvános pályázati eljárás útján, a legjobb ajánlatot tevő részére történhet.

Révfülöp Nagyközség Önkormányzata Képviselő-testülete 120/2018 (IX.17.) határozatában elfogadta Révfülöp 1177 és 1174/1 helyrajzi számú, kemping melletti ingatlanok turisztikai célú hasznosításával kapcsolatos előterjesztést, egyben felhatalmazta a polgármestert a pályázati anyag előkészítésére, illetve az ezzel összefüggésben álló feladatok elvégzésével.

**Határozati javaslat:**

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

 **... /2018. (.........) HATÁROZATA**

**Révfülöp 1174/1, 1177 hrsz-ú ingatlanokkal kapcsolatos pályázati felhívás**

 **közzététele.**

**Révfülöp Nagyközség Önkormányzata Képviselő-testülete** a Révfülöp 1174/1 és 1177. helyrajzi számú ingatlanok bérbeadása útján történő hasznosításával kapcsolatos pályázati felhívás anyagát megtárgyalta és azt az előterjesztés szerint elfogadta.

Révfülöp Nagyközség Önkormányzat Képviselő-testülete megbízza a polgármestert a pályázati felhívás közzétételére és felkéri, hogy a pályázati eljárás lefolytatását követően  annak eredményét terjessze a Képviselő-testület elé, a pályázat nyerteséről való döntés végett.

Felelős: Kondor Géza polgármester

Határidő: 2018. december 31.